**Bønn og offerappell for Israel og Gaza, og andre kriser**

Kjære menigheter!

Kirkens Nødhjelp forteller at de står sammen med alle som lider i Israel og Gaza nå.De forteller om enormehumanitære behov. Det haster med å få frem hjelp til dem som trenger det mest. Kirkens Nødhjelp er til stede i Gaza og områdene rundt og jobber med å få tilgang til de hardest rammede.

Verden står nå i mange kriser. Det er flom i Libya og jordskjelv i Afghanistan. Krigen i Ukraina og Sudan pågår for fullt.

Kirkens Nødhjelp ber oss om et takkoffer til deres katastrofearbeid for å redde liv og møte behovene i de mange krisene nå. Det merkes på katastrofefondet at krisene er mange. De forteller at ytterligere midler trengs for å gjøre disse innsatsene nå.

De ber oss stå med dem i bønn i en krevende tid (se bønn nedenfor).

Har dere allerede et offerformål planlagt, er vi svært takknemlige om dere kan ta opp et offer nr 2 i gudstjenesten.

***Forbønn for alle som lider i Israel og Gaza og andre land i krise***

*Gud, vi roper til deg i vår nød!*

*Vi ber for sivilbefolkningen i Palestina og Israel, i Ukraina og Sudan, som alle er rammet av krig og konflikt, vi ber for alle som savner sine og de som står uten hjem.*

*Vi ber for alle som er rammet av jordskjelv i Afghanistan, og flommen som rammet Libya.*

*Beskytt de sårbare. Gi håp hvor fortvilelsen er sterkest, mot og trygghet til å gå videre og kjempe for frihet og fred, styrke til aldri å gi opp.*

*Vi ber for det internasjonale Kirkens Nødhjelp og andre som er tilstede med hjelp. Vær nær dem som bidrar til at mennesker blir sett og får mat og vann, og som jobber under vanskelige forhold.*

*Hjelp oss å dele våre ressurser, til å forplikte oss til kjærlighet og medfølelse, og til å gjenkjenne Guds ansikt hos hvert eneste menneske som lider.*

*Amen*